महाराष्ट्र में कोरोना के 1648 नए कोरोना केस की पुष्टि, 17 लोगों की हुई मौत
महाराष्ट्र में 1,648 नए कोरोना केस की पुष्टि हुई है। जबकि 17 लोगों की कोरोना से मौत हो गई है। इसमें से 918 लोग ठीक भी हुई है। अभी महाराष्ट्र में 9 हजार 813 एक्टिव केस हैं।
देशभर में कोरोना संक्रमितों की संख्या लगातार बढ़ती जा रही है। महाराष्ट्र में 1,648 नए कोरोना केस की पुष्टि हुई है। जबकि 17 लोगों की कोरोना से मौत हो गई है। इसमें से 918 लोग ठीक भी हुई है। अभी महाराष्ट्र में 9 हजार 813 एक्टिव केस हैं। इसमें से 31 नए ओमीक्रॉन के केस दर्ज किए गए हैं। इसके बाद राज्य में ओमीक्रॉन के केस की संख्या 141 पहुंच गई है। इसमें से मुंबई में 27 ओमीक्रॉन केस की पुष्टि हो चुकी है। इसके बाद ओमीक्रॉन के मरीजों की संख्या 73 तक पहुंच गई थी। ठाणे में 2 कोरोना केस की पुष्टि हुई है। वहीं, पुणे ग्रामीण में 1 ओमीक्रॉन का केस सामने आया है। इसके अलावा अकोला में 1 कोरोना मरीज की पुष्टि हुई है। महाराष्ट्र में सामने आने वाले कोरोना मामलों की बात करें तो बुलढाना, वसई विरार, नवी मुंबई में 1-1 कोरोना का नया केस सामने आया है। मुंबई में कोरोना के 757 नए मामले सामने आए, देश की आर्थिक राजधानी में लगातार पांचवे दिन संक्रमण के दैनिक मामलों में बढोत्तरी हुई है । मुंबई में कोरोना से किसी की भी मौत नहीं हुई है। आंकड़ों के अनुसार, यहां सोमवार को 204, मंगलवार को 327, बुधवार को 490, गुरुवार को 602 और शुक्रवार को 683 नए मामले सामने आए थे। मुंबई में संक्रमितों की कुल संख्या बढ़ कर 7,70,190 हो गई है जबकि मरने वालों की तादाद 16,368 पर स्थिर है । इसमें कहा गया है कि आज 280 मरीज संक्रमण से ठीक हुये है जिसके बाद संक्रमण मुक्त होने वाले लोगों की संख्या बढ़ कर 7,47,538 हो गई है। विभाग के अनुसार, मुंबई में अब 3,703 मामले ट्रीटमेंट हैं।कर्नाटक में कोरोना के मरीज-वहीं, कर्नाटक में कोरोना वायरस संक्रमण के 348 नए मामले सामने आए हैं और महामारी से तीन और लोगों की मौत हो गई है। इसके बाद, कुल मामलों की संख्या बढ़कर 30,04,587 और मृतकों की संख्या 38,312 हो गई है। स्वास्थ्य विभाग ने रविवार को बताया कि आज 198 मरीजों ने कोविड-19 को मात दी और इसके बाद संक्रमणमुक्त हो चुके लोगों की संख्या 29,58,828 हो गई है। विभाग के अनुसार, 348 नए मामलों में से बेंगलुरु शहरी क्षेत्र में 248 मामले मिले हैं। राज्य में फिलहाल संक्रमण का इलाज करा रहे मरीजों की संख्या 7,418 है।